### Resumé

[adresse] Å giver udfordringer med oversvømmelser i Vejle midtby ved ekstrem/langvarig nedbør og i kombination med høj vandstand i [adresse] og fjorden. For at reducere risikoen for oversvømmelser etableres forsinkelsesområder i oplandet til [adresse] Å. Der er lavet mundtlige aftaler med lodsejere til etablering af tre områder. Der ansøges om anlægsbevilling på 3,5 mio. kr.

### Sagsfremstilling

##### Baggrund

Vejle midtby er udfordret i forhold oversvømmelse og derfor er der iværksat forskellige tiltag til at reducere risikoen for oversvømmelse. Et af tiltagene er at etablere områder til forsinkelse af vand i oplandet til [adresse]

I en årrække er der arbejdet på at finde egnede områder til forsinkelse af vand i oplandet til [adresse] Udgangspunktet var at etablere 10 områder, hvor der sammenlagt kan forsinkes 170.000 m³.

Det har været en udfordring, da der er natur- og landbrugsmæssige interesser.

Der er etableret tre område, som har en samlet kapacitet på ca. 26.000 m³, herudover er der en forsinkelseskapacitet på ca. 36.400 m³ i [adresse].

##### **Fremtidens sikringsniveau**

Der er efterfølgende arbejdet på muligheden for at etablere yderligere kapacitet i oplandet, da de seneste års hændelser har vist, at der er behov for yderligere kapacitet.

Med baggrund i de tidligere beregninger, er der foretaget nye beregninger, med henblik på at udvide kapaciteten i områderne. Beregningerne indikerer en mulighed for at etablere en samlet kapacitet på op til ca. 225.000 m³.

##### Etablering af tre forsinkelsesområder (Spor 1)

Tre yderligere forsinkelsesområder er på vej. Et i [adresse] systemet og to i [adresse] systemet.

Der er nu indgået mundtlige tilsagn med alle lodsejere om, at de gerne vil medvirke til, at der kan etableres forsinkelsesområder på deres arealer.

Det forventes at de to områder (19 og 36) i [adresse] kan realiseres i sidste halvdel af 2025 og muligvis også området (39,1) ved Benny Dahl. Alternativt realiseres område 39,1 i foråret 2026.

Arbejdet med udarbejdelse af skriftlige aftaler, projektering og ansøgning om tilladelser mv. igangsættes og i den forbindelse skal det sikres, at der er finansiering til etablering af de tre områder.

De tre områder forventes at kunne forsinke ca. 72.000 m³. Der henvises til oversigt i bilag til sagen.

### Økonomi

Økonomien til etablering af de tre områder er estimeret til sammenlagt at koste 5 mio. kr. inkl. erstatninger til lodsejere.

På møde i Natur- og Miljøudvalget den 17. august 2020 under sag nr. 97 "Forslag til klimatilpasningsprojekter - klimapulje", blev der fordelt 3,5 mio. kr. til etablering af forsinkelsesområder i oplandet til [adresse]. De resterende 1,5 mio. kr. ønskes finansieret ved en ny/ændring af anlægsbevilling jf. sag nr. 57 – ”Anlægsbevilling – Vand i Vejle – Oliver Andresen og øvrige tiltag i relation til handlingsplan.”.

![](data:image/jpeg;base64...)
Figur 1 Ny/ændring af anlægsbevilling

![](data:image/jpeg;base64...)

Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der gives anlægsbevilling og afsættes rådighedsbeløb på 3,5 mio. kr. til forsinkelsesområder med 2,5 mio. kr. i 2025 og 1,0 mio. kr. i 2026. Udgiften finansieres af pulje til [adresse].

Afledt drift
Der er afledt drift til vedligehold af de tekniske installationer på 100.000 kr. fra 2026 frem. Afledt drift indgår i budgetlægningens spor 2 og den samlede politiske prioritering af udvalgenes driftsudfordringer.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Etablering af områder til forsinkelse af vand i oplandet til [adresse] skal være med til at gøre Vejle midtby robust til fremtidens vådere vejr, og er et af tiltagene i risikostyringsplanen for oversvømmelse og klimatilpasningsplanen.

### Sagens videre forløb

Sagen skal behandles i Økonomiudvalget og Byrådet.

### Historik

#### Teknik- og Miljødirektøren indstiller , den 31. marts 2025, punkt 58:

**at** de bevillingsmæssige konsekvenser godkendes, jf. bevillingsskemaerne under afsnittet økonomi.

####

#### Beslutning fra Klima-, Natur- og Miljøudvalget, den 31. marts 2025, punkt 58:

Godkendt.

####

#### Beslutning fra Økonomiudvalget, den 7. april 2025, punkt 103:

Anbefales.

### Beslutning

Godkendt.

Fraværende: Einer Jørgensen.